বড় বাজার, কুষ্টিয়া

বড় বাজার হলো কুষ্টিয়া শহরের কেন্দ্রীয় বাণিজ্যিক এলাকা। এই বাজারে 'রাজার হাট' নামে একটি হাট প্রতি সপ্তাহে দুইবার বসে। এই হাটের বয়স দুইশ বছরের বেশি। ব্রিটিশ শাসনামলে রাজার হাট, মোহিনী মিল, টেগর লজ ও কুষ্টিয়া স্টেশনকে কেন্দ্র করে বাজারটি গড়ে উঠেছিল।

কুওয়াতুল ইসলাম কামিল মাদ্রাসা ও সৈয়দ মাছ-উদ রুমি কলেজ এই বড় বাজারে অবস্থিত।

প্রতিবছর সনাতন ধর্মাবলম্বীদের রথযাত্রার সময় বড় বাজারের মধ্যে এনএস রোডে রথযাত্রার মেলা অনুষ্ঠিত হয়। ১৯০৫ সাল থেকে এই রথযাত্রা অনুষ্ঠিত হয়। প্রতিবছর গোপীনাথ জিউর মন্দিরের কমিটি এই মেলার আয়োজন করে।

 অবস্থান 

কুষ্টিয়া শহরের আমলাপাড়া, আড়ুয়াপাড়া ও মিলপাড়ার অংশবিশেষ নিয়ে বড় বাজার গঠিত হয়েছে। এনএস রোডের পূর্ব প্রান্তে গড়াই নদীর তীরে বড় বাজার অবস্থিত। কুষ্টিয়া স্টেশনের অবস্থান এই বড় বাজারে (মিলপাড়া) হওয়ায় স্টেশনটি 'বড় বাজার রেলওয়ে স্টেশন' নামেও পরিচিত।

 চিত্রশালা 

 তথ্যসূত্র 

 বহিঃসংযোগ 



বিষয়শ্রেণী:কুষ্টিয়ার অর্থনীতি
বিষয়শ্রেণী:কুষ্টিয়ার পাড়া
বিষয়শ্রেণী:বাংলাদেশের হাটবাজার